**ΟΙΚΟΥΜΕΝΙΚΟ ΠΑΤΡΙΑΡΧΕΙΟ**

**ΙΕΡΑ ΜΗΤΡΟΠΟΛΗ ΚΥΔΩΝΙΑΣ ΚΑΙ ΑΠΟΚΟΡΩΝΟΥ**

**ΔΕΛΤΙΟ ΤΥΠΟΥ**

Η Ιερά Μητρόπολη Κυδωνίας και Αποκορώνου σε συνεργασία με τον Σύλλογο Κυπρίων Χανίων και με αφορμή τη συμπλήρωση 70 ετών από την έναρξη του Απελευθερωτικού Αγώνα της Κύπρου, αλλά και 50 ετών από την παράνομη Τουρκική Εισβολή και κατοχή του εδάφους της, διοργανώνει Έκθεση Φωτογραφίας με τίτλο «Ένας πολιτισμός χάνεται», η οποία αφορά στην καταστροφή της πολιτιστικής κληρονομιάς της κατεχόμενης Κύπρου.

Τα εγκαίνια της Έκθεσης θα πραγματοποιηθούν **στο Πνευματικό Κέντρο Χανίων** την **Κυριακή 16 Μαρτίου** καιώρα **7 μ.μ.** από **τον Μακαριώτατο Αρχιεπίσκοπο Κύπρου κ.κ. Γεώργιο**, ο οποίος, ακολούθως, **θα μιλήσει στην αίθουσα εκδηλώσεων του Πνευματικού Κέντρου για το Κυπριακό Ζήτημα**.

Την εκδήλωση θα πλαισιώσει το **Μουσικό Σχολείο Χανίων**.

Διάρκεια Έκθεσης: 16 - 30 Μαρτίου 2025

Ώρες Λειτουργίας: 09:00-13:00

Συνδιοργάνωση: Περιφερειακή Ενότητα Χανίων, Σύλλογος Κυπρίων Χανίων

Είσοδος ελεύθερη.

**Εκ της Ιεράς Μητροπόλεως Κυδωνίας και Αποκορώνου**